
CAPITOLUL I : Prezentarea Generală A Unității Administrativ Teritoriale
Art. 1. 

(1) Comuna ȘAG, Județul TIMIȘ este:

a) persoană juridică de drept public, cu capacitate juridică deplină și patrimoniu propriu;

b) subiect juridic de drept fiscal;

c) titulară a drepturilor și obligațiilor ce decurg din contractele privind administrarea bunurilor care aparțin domeniului public și privat al acesteia, precum și din raporturile cu alte persoane fizice sau juridice, în condițiile legii.

(2) Comuna ȘAG, Județul TIMIȘ are sediul social în Loc. Șag, la adresa: str. a II- a, nr. 49, cod poștal: 307395, precum și codul de înregistrare fiscală 2506200.

(3) Însemnele specifice ale Comunei ȘAG sunt:

a) Stema oficială a comunei Şag a fost adoptată de Guvern prin Hotărârea nr. 912/2013. Aceasta se compune dintr-un scut triunghiular cu marginile rotunjite, tăiat de o fascie undată de argint. În partea superioară, în câmp albastru, este figurat un turn de biserică, ieşind din două mănunchiuri de frunze de stejar adosate, având fiecare câte trei ghinde, toate de aur. În partea inferioară, în câmp verde, se află un cap de taur, deasupra unui fagure compus din şase hexagoane aşezate 3: 2: 1, totul de argint. Scutul este timbrat de o coroană murală de argint cu un turn crenelat, al cărei model este prevăzut în Anexa nr. 1.a la prezentul statut;

Art. 2. 

(1) Comuna ȘAG, Județul TIMIȘ are reședința în Loc. Șag, str. a II –a, nr. 49, cod poștal: 307395
(2) Comuna Șag se situează la 13 km sud de municipiul Timişoara, pe malul drept al râului Timiş. Este străbătută de drumul naţional DN59 Timişoara - Moraviţa (sau drumul european E70). Prin Şag trece şi calea ferată Timişoara-Stamora Moraviţa. Comuna are in componenta o singură localitate: Șag - sat resedinta de comuna situat la o distanta de 14 km fata de municipiul Timișoara. 
(3) Comuna Șag este o comună situată în județul Timiș, regiunea Banat din România, formată numai din satul de reședință cu același nume. Comuna Șag se învecinează în nord-vest cu localitatea Sânmihaiu Român, la distanţă de 9 km; în sud-vest se învecinează cu localitatea Parţa, la distanţă de 3 km; în sud se învecinează cu localitatea Pădureni, la distanţă de 8 km şi în est se învecinează cu localitatea Giroc, la distanţă de 10 km.
(4) Teritoriul administrativ al comunei se intinde pe o suprafata de 50,8 km2 si este situat in Câmpia de Vest, pe o suprafață plană la o altitudine medie de 85 – 90 m. Are ca vecini comunele:

♦ Municipiul Timișoara la nord

♦ Giroc la nord - est
♦ Sânmihaiul Român la Vest
♦ Parța la sud - vest.
♦ Jebel la Sud
(5) Suprafaţa comunei este de 3402 ha, intravilan 402 ha iar extravilan 3400 ha. 
(6) Comuna Șag se încadrează în cea mai mare parte în şesul Timişului şi parţial în şesul Begheiului., la o altitudine medie de 85-90 m, relieful comunei fiind o suprafață plană, propice pentru culturile agricole. Comuna Șag e străbătută de următoarele căi de comunicaţie:

– drumul național DN59 (E70)
– drumul judeţean DJ593
– drumul comunal DC202
– calea ferată Timișoara – Stamora Moravița (Magistrala 922)
(7) Comuna ȘAG, Județul TIMIȘ, potrivit legislației privind amenajarea teritoriului național, se situează in categoria comunelor medii ale judetului și are rangul II.

(8) Prezentarea grafică și descriptivă, respectiv suprafețele intravilanului și extravilanului pe fiecare dintre localitățile menționate la alin. (5) sunt prevăzute în Anexa nr. 2 la prezentul statut.
Art. 3. 

(1) Comuna ȘAG, Județul TIMIȘ dispune de o rețea hidrografică formată din: râuri, lacuri, mlaștini sau ape subterane, după caz.
(2) Pe teritoriul Comuna ȘAG, Județul TIMIȘ, după caz, se regăsesc o floră și faună diverse.
(3) Comuna ȘAG, Județul TIMIȘ dispune de o mare diversitate de soluri.
(4) Resursele de subsol ale Comuna ȘAG, Județul TIMIȘ sunt formate din:

a) resurse de apă;
b) solurile diverse, propice culturilor agricole;

c) alte resurse.
(5) Denumirea și lungimea râurilor, lacurilor, mlaștinilor sau apelor subterane, denumirea faunei și florei de pe raza teritorială a Comunei ȘAG, Județul TIMIȘ se regăsesc în Anexa nr. 3 la prezentul statut.
Art. 4. 

(1) În ceea ce priveşte istoricul Comunei Șag, este menţionată pentru prima data în evidenţele papale de dijme în anul 1332 sub numele de SAD, în limba sârbă veche însemnând "a păşi peste apă". Conform cercetărilor arheologice şi a unor obiecte găsite în râul Timiş se pare că nucleul satului datează din mileniul IV-V î.e.n., fiind descoperite în anul 1878 obiecte din lut de uz casnic, iar în anul 1952 în urma unor săpături arheologice sau găsit alte obiecte de uz casnic. În anul 1962 s-au găsit o pirogă (barcă rudimentară) facută din lemn de stejar, ramăşite ale unor obiete de lut datate din perioada mileniul IV-V î.e.n., dar şi rămăşiţele unui val de pământ roman pe raza comunei Şag ce atestă existenţa primei aşezări umane.
(2) De- lungul vremii satul Șag a suferit numeroase atacuri şi devastări din partea turcilor şi austro-ungarilor şi a avut foarte mulţi proprietari.
(3) Evoluția istorică a Comuna ȘAG, Județul TIMIȘ se regăsește în Anexa nr. 4 la prezentul statut.
Art. 5. 

(1) In prezent populatia comunei este de 4494 locuitori la data de 01.01.2021, desi conform recensământului efectuat în 2011 populația comunei Șag se ridica la 3009 locuitori, în creștere față de recensământul anterior din 2002, când se înregistraseră 2.754 de locuitori. Majoritatea locuitorilor sunt români (82,98%). Principalele minorități sunt cele de maghiari (9,01%) și germani (1,96%). Pentru 4,12% din populație, apartenența etnică nu este cunoscută. Din punct de vedere confesional, majoritatea locuitorilor sunt ortodocși (75,34%), dar există și minorități de romano-catolici (13,19%), penticostali (3,12%) și greco-catolici (1,06%). Pentru 4,32% din populație, nu este cunoscută apartenența confesională.
(2) Componența și structura populației Comunei ȘAG, Județul TIMIȘ, se regăsește în Anexa nr. 5 prezentul statut.
(3) Aspectele privind numărul populației se actualizează în urma recensământului în vederea respectării dreptului cetățenilor aparținând unei minorități naționale de a folosi limba lor maternă în relația cu administrația publică locală și cu serviciile deconcentrate.
CAPITOLUL II : Autoritățile administrației publice locale
Art. 6. 

(1) Autoritățile administrației publice locale sunt:

a) Consiliul Local al Comunei ȘAG, Județul TIMIȘ, reprezintă autoritate deliberativă de la nivelul Comunei ȘAG, Județul TIMIȘ. Consiliul Local al ȘAG, Județul TIMIȘ este format din 13 (treisprezece) membri;
b) primarul Dl Roșu Florin – Alin, ca autoritate executivă;
c) La nivelul Comunei ȘAG, Județul TIMIȘ, consiliul local a ales un viceprimar, numele acestuia fiind Dl. Kapor Antonius.
(2) Începând cu alegerile locale din 2020, consiliul local are următoarea componență pe partide politice: Partidul Social Democrat, Partidul Național Liberal, Partidul Mișcarea Populară, Partidul PRO România, Uniunea Democrată Maghiară din România, Uniunea Salvați România,. Apartenența politică a consilierilor locali este următoarea: 
· Partidul Social Democrat: 5 consilier locali

· Partidul Național Liberal: 4 consilieri locali
· Partidul Mișcarea Populară: 1 consilier local
· Partidul PRO România: 1 consilier local
· Uniunea Democrată Maghiară din România: 1 consilier local
· Uniunea Salvați România: 1 consilier local
 (3) Constituirea Consiliului Local al Comunei ȘAG, Județul TIMIȘ s-a constatat prin Hotărârea Judecătorească a Judecătoriei Timișoara  nr. 10966/2020 din data de 15 octombrie 2020, pronunțată în dosarul 26046/325/2020 al Judecătoriei Timișoara .

(4) Componența nominală, perioada/perioadele de exercitare a mandatelor aleșilor locali, precum și apartenența politică a acestora, începând cu anul 1992, sunt prevăzute în Anexa nr. 6.a la prezentul statut, respectiv în Anexa nr. 6.b la prezentul statut, după caz.
Art. 7.

(1) Autoritățile administrației publice locale au dreptul de a conferi și retrage titlul de cetățean de onoare persoanelor fizice române sau străine pentru Comuna ȘAG, Județul TIMIȘ
(2) Autoritățile administrației publice locale au dreptul de a conferi certificatul de fiu/fiică al/a Comunei persoanelor fizice române sau străine pentru Comuna ȘAG, Județul TIMIȘ.

(3) Criteriile potrivit cărora autoritățile administrației publice locale au dreptul de a conferi și retrage titlul de cetățean de onoare persoanelor fizice române sau străine, precum și procedura aplicabilă pentru acordarea titlului și certificatului de fiu/fiică al/a Comunei ȘAG, Județul TIMIȘ se regăsesc în Anexa nr. 7 la prezentul statut.
CAPITOLUL III: Căi de comunicații

Art. 8.
 
(1) Raza teritorială a Comunei ȘAG, Județul TIMIȘ este tranzitată, după caz, de una sau mai multe dintre următoarele rețele de transport, potrivit prevederilor Legii nr. 363/2006 privind aprobarea Planului de amenajare a teritoriului național - Secțiunea I - Rețele de transport, cu modificările și completările ulterioare:

a) rețeaua rutieră;

b) rețeaua de căi ferate;

c) rețeaua de căi navigabile interioare și porturi;

d) rețeaua de aeroporturi;

e) rețeaua de transport combinat;

 (2) Rețeaua de transport prevăzută la alin. (1) lit. a) este formată, potrivit Ordonanței Guvernului nr. 43/1997 privind regimul drumurilor, republicată, cu modificările și completările ulterioare, din drumuri de interes național, drumuri de interes județean și drumuri de interes comunal și poduri, după caz, astfel cum sunt prezentate în Anexa nr. 8.a la prezentul statut.

(3) Rețeaua de transport prevăzută la alin. (1) lit. b), potrivit prevederilor Legii nr. 363/2006, cu modificările ulterioare, cuprinde: linii de cale ferată convenționale, linii de cale ferată de interes local, pe trasee noi sau poduri noi, după caz, astfel cum sunt prezentate în Anexa nr. 8.b la prezentul statut.

(4) Rețeaua de transport prevăzută la alin. (1) lit. c), potrivit prevederilor Legii nr. 363/2006, cu modificările ulterioare, cuprinde: căi navigabile la care se vor executa lucrări de amenajare; puncte de traversare cu bacul și de acostare pentru nave de pasageri, la care se vor executa lucrări de modernizare; puncte de trafic RO - RO noi; porturi la care se vor executa lucrări de modernizare; porturi noi sau porturi turistice și debarcadere pentru nave de pasageri, după caz, astfel cum sunt prezentate în anexa nr. 8.c prezentul statut.

(5) Rețeaua de transport prevăzută la alin. (1) lit. d), potrivit prevederilor Legii nr. 363/2006, cu modificările ulterioare, cuprinde: aeroporturi existente la care se vor executa lucrări de modernizare sau aeroporturi noi, după caz, astfel cum sunt prezentate în Anexa nr. 8.d la prezentul statut.

(6) Rețeaua de transport prevăzută la alin. (1) lit. e), potrivit prevederilor Legii nr. 363/2006, cu modificările ulterioare, cuprinde: terminale de transport combinat existente, la care urmează să se execute lucrări de modernizare sau terminale de transport combinat noi, după caz, astfel cum sunt prezentate în Anexa nr. 8.e la prezentul statut.
CAPITOLUL IV: Principalele instituții care își desfășoară activitatea pe raza teritorială a unității administrativ-teritoriale

Art. 9.
(1) Rețeaua școlară de la nivelul Comunei ȘAG, Județul TIMIȘ, potrivit Legii educației naționale nr. 1/2011, cu modificările și completările ulterioare, cuprinde numărul total de unități de învățământ de stat și particular preuniversitar, acreditate, respectiv autorizate să funcționeze provizoriu, numărul total al unităților de învățământ preuniversitar, înființate în structura universităților de stat, și numărul total al furnizorilor de educație autorizați să funcționeze provizoriu.

(2) Pe raza teritorială a Comunei ȘAG, Județul TIMIȘ își desfășoară activitatea un număr total de 2 (două) unități de învățământ de stat preuniversitar:
· Școala Gimnazială cu clasele I – VIII 
· Grădinița cu Program Prelungit Șag
(3) Unitățile de învățământ și furnizorii de educație prevăzuți la alin. (1), precum și universitățile, academiile de studii, institutele, școlile de studii superioare de stat private sau confesionale, după caz, sunt prezentate în Anexa nr. 9 la prezentul statut.

(4) Comuna ȘAG, Județul TIMIȘ susține unitățile de învățământ și furnizorii de educație prevăzuți la alin. (1) potrivit prevederilor Legii nr. 1/2011, cu modificările și completările ulterioare.

Art. 10.
(1) Pe raza teritorială a Comunei ȘAG, Județul TIMIȘ își desfășoară activitatea o singură instituție de cultură, respectiv Căminul Cultural din Șag.

(2) Activitatea culturala din comuna Șag este una ocazionala, prilejuita de sarbatori ale comunei sau evenimente scolare. Nu exista ansambluri sau formatii artistice cu caracter permanent care sa activeze pe raza comunei.
(3) Tipul și denumirea instituțiilor de cultură ori tipul și denumirea manifestărilor culturale se regăsesc în Anexa nr. 9 la prezentul statut.

(4) Comuna ȘAG, Județul TIMIȘ participă la finanțarea manifestărilor culturale de la bugetele locale, din venituri proprii, fonduri externe rambursabile și nerambursabile, contracte cu terții, după caz, potrivit legii.

Art. 11.
(1) Pe raza teritorială a Comunei ȘAG, Județul TIMIȘ se asigură servicii de asistență medicală, pe raza Comunei își desfășoară activitatea un dispensar medical cu două cabinete medicale și  doi medici de familie și un medic stomatolog, și o clinică privată, Comuna Șag are în structura proprie un asistent medical comunitar.
(2) Comuna ȘAG, Județul TIMIȘ participă la finanțarea activităților de asistență de sănătate publică de la bugetele locale, din venituri proprii, fonduri externe rambursabile și nerambursabile, contracte cu terții, după caz, potrivit legii.

(3) Lista cu numărul și denumirea unităților prin care se asigură asistența medicală sunt prezentate în Anexa nr. 9 la prezentul statut.

Art. 12.
(1) Pe raza teritorială a Comunei ȘAG, Județul TIMIȘ se asigură servicii sociale definite potrivit art. 30 din Legea asistenței sociale nr. 292/2011, cu modificările și completările ulterioare.

(2) Comunei ȘAG, Județul TIMIȘ asigură cadrul pentru furnizarea serviciilor sociale prevăzute la alin. (1).

(3) Lista cu tipul serviciilor sociale asigurate de Comuna ȘAG, Județul TIMIȘ  se regăsește în Anexa nr. 9 la prezentul statut.

Art. 13.
(1) Pe raza teritorială a Comunei ȘAG, Județul TIMIȘ nu își desfășoară activitatea instituții de presă în domeniul presei scrise, media on-line și/sau, după caz, media audiovizual.

(2) Lista cu denumirea instituțiilor de presă prevăzute la alin. (1) se regăsește în Anexa nr. 9 la prezentul statut.

Art. 14.
(1) Pe raza teritorială a Comunei ȘAG, Județul TIMIȘ nu își desfășoară activitatea cluburi ale copiilor, cluburi sportiv-școlare ori cluburi studențești, după caz.
(2) Pe raza Comunei Șag a fost înființat un Club Sportiv Comunal, care activează ca o entitate publică distinctă, fiind finanțată din bugetul local al Comunei Șag.
(2) Lista cu denumirea cluburilor prevăzute la alin. (1) se regăsește în Anexa nr. 9 prezentul statut.

CAPITOLUL V: Funcțiuni economice ale unității administrativ-teritoriale

Art. 15.
Principalele funcțiuni economice, capacități de producție diversificate din sectorul secundar și terțiar, precum și din agricultură sunt prevăzute în Anexa nr. 10 la prezentul statut.
CAPITOLUL VI: Bunurile din patrimoniul unității administrativ-teritoriale

Art. 16.
(1) Patrimoniul Comunei ȘAG, Județul TIMIȘ este compus din bunurile mobile și imobile care aparțin domeniului public și domeniului privat al Comunei ȘAG, Județul TIMIȘ, precum și din totalitatea drepturilor și obligațiilor cu caracter patrimonial.

(2) Inventarul bunurilor aflate în patrimoniul Comunei ȘAG, Județul TIMIȘ, întocmit și atestat prin Hotărârea Consiliului Local nr. 23/22.02.2023, în conformitate cu prevederile art. 289 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, se găsește în Anexa nr. 11 la prezentul statut.

(3) Inventarul bunurilor aflate în patrimoniul Comunei ȘAG, Județul TIMIȘ se actualizează ori de câte ori intervin evenimente de natură juridică și se publică pe pagina de internet a Comunei ȘAG, Județul TIMIȘ, în secțiunea dedicată acestui statut.

CAPITOLUL VII: Serviciile publice existente

Art. 17.
Serviciile comunitare de utilități publice furnizate la nivelul Comunei ȘAG, Județul TIMIȘ sunt, după caz:

a) serviciul public de alimentare apă și canalizare, furnizat de AQUATIM S.A.;

b) serviciul public de alimentare cu energie termică în sistem centralizat, după caz: NU este cazul
c) serviciul public de transport, după caz, furnizat de: SMTT ;

d) serviciul public de salubrizare, furnizat de: RETIM SERVICE S.A;
e) serviciul public de iluminat;

f) alte servicii publice: NU este cazul.

Art. 18.
Transportul și distribuția energiei electrice de pe raza teritorială a Comunei ȘAG, Județul TIMIȘ  sunt furnizate de ENEL Distribuție Banat SA .

Art. 19.
Alimentarea cu gaze naturale pe raza teritorială a Comunei ȘAG, Județul TIMIȘ este asigurată de: E-ON Gaz/S.C  Gaz - Vest S.A .

Art. 20.
Comuna ȘAG, Județul TIMIȘ nu dispune de Serviciul public de administrare a domeniului public.

CAPITOLUL VIII: Atribuirea și schimbarea denumirilor de străzi, piețe și de obiective de interes public local

Art. 21.
(1) Comuna ȘAG, Județul TIMIȘ, atribuie sau schimbă denumirile de: străzi, piețe și de obiective de interes public local, precum și pentru obiective și instituții de interes local aflate în subordinea sa, cu respectarea prevederilor Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare.

(2) În situația în care, prin proiectele de hotărâri ale consiliilor locale, se propune atribuirea ca denumire a unor nume de personalități ori evenimente istorice, politice, culturale sau de orice altă natură ori schimbarea unor astfel de denumiri, aceste hotărâri vor putea fi adoptate numai după ce au fost analizate și avizate de comisia de atribuire de denumiri județeană, respectiv a municipiului București, în conformitate cu prevederile Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare.

(3) Schimbarea denumirilor instituțiilor publice și a obiectivelor de interes județean, se face prin hotărâre a consiliului județean, cu avizul consiliului local pe al cărui teritoriu administrativ sunt amplasate instituțiile și obiectivele în cauză, în conformitate cu prevederile Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare.
CAPITOLUL IX: Societatea civilă, respectiv partidele politice, sindicatele, cultele și organizațiile nonguvernamentale care își desfășoară activitatea în unitatea administrativ-teritorială

Art. 22.
(1) Comuna ȘAG, Județul TIMIȘ realizează un cadru de cooperare sau asociere cu organizații neguvernamentale, asociații și cluburi sportive, instituții culturale și artistice, organizații de tineret, în vederea finanțării și realizării unor acțiuni sau proiecte care vizează dezvoltarea comunității.

(2) Comuna ȘAG, Județul TIMIȘ acordă o atenție deosebită proiectelor culturale și educative cu caracter local, regional, național, european și internațional, care se încadrează în strategia de dezvoltare a unității administrativ- teritoriale.

(3) Comuna ȘAG, Județul TIMIȘ poate acorda finanțări nerambursabile de la bugetul local, în baza Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare.

(4) Pe raza teritorială a Comunei ȘAG, Județul TIMIȘ nu își desfășoară activitatea organizații neguvernamentale.

Art. 23.
(1) Pe teritoriul Comunei ȘAG, Județul TIMIȘ își desfășoară activitatea 6 (șase) de partide politice sau organizații aparținând minorităților naționale, înființate în condițiile Legii partidelor politice nr. 14/2003, republicată, cu modificările și completările ulterioare.

(2) Lista partidelor politice care își desfășoară activitatea în Comunei ȘAG, Județul TIMIȘ se găsește în Anexa nr. 12 la prezentul statut.

Art. 24.
(1) Pe teritoriul Comunei ȘAG, Județul TIMIȘ nu își desfășoară activitatea organizații sindicale sau asociații profesionale, după caz.

Art. 25.
(1) În Comuna ȘAG, Județul TIMIȘ își desfășoară activitatea următoarele culte religioase: Ortodox, romano-catolic, penticostal, baptist.
(2) Lista cu denumirile lăcașelor aparținând cultelor religioase prevăzute la alin. (1) se regăsește în Anexa nr. 12 la prezentul statut.
CAPITOLUL X: Participare publică

Art. 26.
Populația din Comuna ȘAG, Județul TIMIȘ este consultată și participă la dezbaterea problemelor de interes local sau județean, după caz, astfel:

a) prin intermediul referendumului local, organizat în condițiile legii;

b) prin intermediul adunărilor cetățenești organizate pe sate, în mediul rural, și pe cartiere și/sau zone ori străzi, în mediul urban, după caz;

c) prin dezbaterile publice asupra proiectelor de acte administrative;

d) prin participarea la ședințele consiliului local sau județean, după caz;

e) prin alte forme de consultare directă a cetățenilor, stabilite prin regulamentul de organizare și funcționare al consiliului.

Art. 27.
(1) În funcție de obiectul referendumului local, modalitatea de organizare și validare a acestuia se realizează cu respectarea prevederilor Legii nr. 3/2000 privind organizarea și desfășurarea referendumului, cu modificările și completările ulterioare sau ale Ordonanței de urgență a Guvernului nr. 57/2019, cu modificările și completările ulterioare, după caz.

(2) Referendumul local se poate organiza în toate satele și localitățile componente ale comunei sau orașului ori numai în unele dintre acestea.
CAPITOLUL XI: Cooperare sau asociere

Art. 28.
Comuna ȘAG, Județul TIMIȘ se asociază sau cooperează, după caz, cu persoane juridice de drept public sau de drept privat române sau străine, în vederea finanțării și realizării în comun a unor acțiuni, lucrări, servicii sau proiecte de interes public local cu respectarea prevederilor art. 89 din Ordonanța de urgență a Guvernului nr. 57/2019, cu modificările și completările ulterioare.

Art. 29.
(1) Comuna ȘAG, Județul TIMIȘ aderă la asociații naționale și internaționale ale autorităților administrației publice locale, în vederea promovării unor interese comune.

(2) Lista cu denumirea înfrățirilor, cooperărilor sau asocierilor încheiate de Comuna ȘAG, Județul TIMIȘ se regăsește în Anexa nr. 13 la prezentul statut.

Art. 30.
Programele, proiectele sau activitățile, după caz, a căror finanțare se asigură din bugetul local, prin care se promovează/consolidează elemente de identitate locală de natură culturală, istorică, obiceiuri și/sau tradiții, se regăsesc în Anexa nr. 14 la prezentul statut.

CAPITOLUL XII: Dispoziții tranzitorii și finale

Art. 31.
Anexele nr. 1-14 fac parte integrantă din prezentul statut, aprobat prin Hotărârea Consiliului Local nr. 36/28.03.2024
Art. 32.
Orice modificare care are ca obiect modificarea Statutului Comunei ȘAG, Județul TIMIȘ  sau a anexelor acestuia se realizează numai prin hotărâre a autorității deliberative.

Art. 33.
Anexa nr. 11 la prezentul statut se actualizează ori de câte ori intervin evenimente de natură juridică.

Art. 34.
Prezentul statut și anexele acestuia, cu excepția celei prevăzute la art. 33 se actualizează, în funcție de modificările și completările apărute la nivelul elementelor specifice ale acestora, cel puțin o dată pe an.

